અહિં હિત શબ્દની વ્યાખ્યા સ્પષ્ટ કરવી અગત્યની છે. સામાન્ય માનવી સુખ અને હિતની સમજણમાં અસ્પષ્ટ હોય છે. ગમે તે મેળવવું કે ભોગવવું તે સુખ છે. પણ આ પ્રક્રિયામાં સહુના વિચારને જોડવો, અંતિમ પરિણામને જોડવો અને જોડીને તેને અનુકૂળ ઉપાય યોજવો તે હિત છે. મિઠાઇ ભાવે છે માટે ખાઇ લેવી તે સુખ છે પણ મારી જેમ સહુને મિઠાઇ ભાવે છે તેનો વિચાર ‘હિત’ છે. મિઠાઇ ખાવાથી તબિયત પર શું અસર થતો તે વિચાર કરીને મિઠાઇ ખાવાનો – ન ખાવાનો નિર્ણય કરવો તે હિત છે.